Տիգրան Ներսիսյան (դերասան)

Անվան այլ կիրառումների համար տե՛ս՝ Տիգրան Ներսիսյան (այլ կիրառումներ)Տիգրան Բաբկենի Ներսիսյան (մայիսի 7, 1966(1966-05-07), Երևան, Հայկական ԽՍՀ, ԽՍՀՄ), հայ դերասան, ՀՀ վաստակավոր արտիստ (2004) ։  
ԽՍՀՄ ժողովրդական արտիստ Բաբկեն Ներսիսյանի որդին, ՀՀ վաստակավոր արտիստ Նելլի Խերանյանի ամուսինը։


== Կենսագրություն ==
Տիգրան Ներսիսյանը ծնվել է 1966 թվականի մայիսի 7-ին Երևանում։ Հայրը ԽՍՀՄ ժողովրդական արտիստ Բաբկեն Ներսիսյանն է, մայրը՝ Ժենյա Ներսիսյանը։
Տիգրան Ներսիսյանը սովորել է Երևանի թիվ 114՝ անգլիական թեքումով միջնակարգ դպրոցում։ 1982-1986 թվականներին սովորել է Երևանի թատրոնի և կինոյի պետական ինստիտուտի «Թատրոնի և կինոյի դերասան» ֆակուլտետում՝ Զավեն Տատինցյանի արվեստանոցում։ Առաջին անգամ Մայր թատրոնում բեմ է բարձրացել՝ 1975 թվականին։ Առաջին անգամ գլխավոր դերով հանդես է եկել 1978 թվականին՝ Վ․ Սարոյանի «Իմ սիրտը լեռներում է» ներկայացման մեջ՝ Ջոնիի դերակատարումով։ Ուսանելու տարիներին ևս հանդես է եկել դերակատարումներով։

Տիգրան Ներսիսյանը 1986-1991 թվականներին աշխատել է Գաբրիել Սունդուկյանի անվան ազգային ակադեմիական թատրոնում, 1992-1993 թվականներին՝ Երևանի համազգային թատրոնում, 1994 թվականին` Երևանի Մհեր Մկրտչյան արտիստական թատրոնում։ 1995 թվականից աշխատում է Գաբրիել Սունդուկյանի անվան ազգային ակադեմիական թատրոնում։ Այսօր էլ Տիգրան Ներսիսյանը շարունակում է իր գործունեությունը Մայր թատրոնում, որտեղ էլ կերտել է բազմաթիվ դերեր։ 2016 թվականից Հայաստանի ազգային մշակութային հեռուստաընկերության մրցանակաբաշխության մասնագիտական ժյուրիի կազմում է։ 2012 թվականից Ազգային հեռուստաընկերությունում վարում է «Սպասիր ինձ» հաղորդաշարը։ Լավագույն դերերը համարվում են «Հին Աստվածներ»՝ Աբեղա, «Կալիգուլա»՝ Կալիգուլա, «Ոճիր և պատիժ»՝ Ռասկոլնիկով, «Ոտքի, դատարանն է գալիս»՝ Սողոմոն Թեհլիրյան, «Մեր բաժին ուրախությունը»՝ Հովհաննես Թումանյան, «Արշակ թագավոր»՝ Արշակ թագավոր , «Ռիչարդ Երրորդ»՝ Ռիչարդ Երրորդ, «Արթուրո Ուիի կարիերան, որ պետք է կանխվեր»՝ Արթուրո  Ուի։


== Դերերը թատրոնում ==


== Դերերը հեռուստաթատրոնում ==


== Ֆիլմագրություն ==


== Պարգևներ, մրցանակներ ==
2000 «Արտիստ» մրցանակ «Հայրենասիրական դերի լավագույն կատարում» անվանակարգում, Սողոմոն Թեհլերյանի դերակատարման համար
2001 Թատերական գործիչների միության «Արտավազդ» մրցանակ «Տարվա լավագույն դերասան» անվանակարգում, Հ . Թումանյանի դերակատարման համար
2002 «Վահագն» մրցանակ, «Լավագույն տղամարդու դերակատար» անվանակարգում Հ . Թումանյանի դերակատարման համար
2002 ՀՀ մշակույթի նախարարության «Ոսկե մեդալ»
2004 ՀՀ վաստակավոր արտիստ
2008 ՀՀ մշակույթի նախարարության պատվոգիր, «Թատերարվեստի բնագավառում ունեցած զգալի ավանդի համար»
2013 Մովսես Խորենացու մեդալ
2017 Թատերական գործիչների միության «Արտավազդ» մրցանակ «Տարվա լավագույն դերասան» անվանակարգում, Պեպոյի դերակատարման համար
2017 Թատերական գործիչների միության «Ոսկե մեդալ»
2017 ՀՀ սփյուռքի նախարարության «Ոսկե մեդալ»
2017 Երևանի քաղաքապետի «Ոսկե մեդալ»
2017 Լեոնիդ Ենգիբարյանի անվան «Ոսկե մեդալ»
2019 A.A.D.am. «Հայաստան․ Արցախ․ Սփյուռք» կազմակերպության ամենամյա մրցանակ «Հայ թատրոնում և կինոյում ներդրած ավանդի համար»


== Ընտանիք ==
1988 թվականի հունվարի 30-ին ամուսնացել է ՀՀ վաստակավոր արտիստ Նելլի Խերանյանի հետ։ Նրանք ունեն երկու դուստր․ առաջնեկը՝ Անի Ներսիսյանը, ծնվել է 1989 թվականի ապրիլի 30-ին, իսկ փոքրը՝ Մանե Ներսիսյանը ծնվել է 2003 թվականի հոկտեմբերի 21-ին։ 


== Ծանոթագրություններ ==


== Արտաքին հղումներ ==
«Սպիտակ անկյուն», Նելլի Խերանյան, Տիգրան Ներսիսյան